als_Latn dik_Latn sag_Latn
Botuesi i UET-Press, Henri Çili i është kundërpërgjigjur Fatos Lubonjës për akuzat ditën e djeshme ndaj tij dhe shkrimtarit Ismail Kadare. Çili, i cili është botuesi i librave “Kadare i denoncuar” dhe “Kadare në 101 dokumente të Pallatit të Ëndrrave” ka thënë nga studio e News 24 se debati zhvillohet mes Kadaresë dhe Lubonjës, por ai nuk mund të rrijë indiferent kur bëhen akuza të pavërteta. “Unë jam këtu si botues i UET Press, sepse polemika është mes Lubonjës dhe Kadaresë por ka ndodhur një zhvillim esencial. Po, unë jam përfshirë në këtë debat për akuzat që më ka bërë Lubonja, por jam i qetë, tolerant, por kur më akuzojnë pa të drejtë acarohem. Se nuk jam përdorur nga Kadare, se ai ka figurë shumë të madhe për të më përdorur mua”, është shprehur Çili.
Ai zbuloi gjithashtu një detaj nga biseda me Ismail Kadarenë, i cili i ka thënë të mos shtojnë dhe të mos heqin asnjë fjali nga dëshmia e Fatos Lubonjës në gjyqin e të atit, Todi Lubonja. Gjithashtu Çili ka hedhur dyshime se Lubonja është pjesëtar i grupit të organizuar kundër shkrimtarit Ismail Kadare, grup i cili nëpërmjet letrave të ndryshme ka ndikuar te juria e Nobelit për të mos ia dhënë këtë çmim. “Dash Kaloçi bie në gjurmë të një dokumenti të dosjes gjyqësore të Fatos Lubonjës, ku në gjyqin e babait Lubonja pyetet për të. Ka dhe një pasazh për Kadarenë. Lubonja tha se kjo është kulturë e manipulimit dhe nxjerr dokrrat e tij të vjetra për të qetësuar ndëgjegjen e tij të shprishur. Ne nuk po thonim asnjë të pavërtetë. Personalisht vura re se ishte një surprizë nga ky dokument, ai ka një gjë rrënqethëse. Së pari siç e ka thënë Lubonja, ka folur për Kadarenë, ndërkohë që kur s’të pyet njeri, pse flet. Është një luftë e pamposhtur, dhe e fëlliqur, kundër Nobelit dhe shumë gjërave të tjerë. Ishte një grup i tërë që kanë çuar letra që Kadare është pjesë e diktaturës dhe mos ta fitojë”.
Ai e ka quajtur Fatos Lubonjën një mediokër, i cili për më tepër kërkon të bëjë rolin e prokurorit publik. “Lubonja është mediokër, pretendon të jetë shkrimtar. Ai nxjerr dokrrat e tij për të qetësuar ndëgjegjen e shprishur” tha Çili.
Të paktën mos duartrokisni
Nga Mira Kazhani/ U duk sikur përballë tij ishin ulur kundërshtarë ...Lexo më shumë
Çfarë tha Fatos Lubonja dje
Në një lidhje me Skype, ditën e djeshme Fatos Lubonja hodhi akuza kundër shkrimtarit Kadare, duke e quajtur manipulues dhe ndaj botuesit të UET-Press dhe Mapo, Henri Çili. “Kadare në jetën e tij punon vazhdimisht në këtë formë për të transformuar veten e tij, duke krijuar nje Kadare falco. Është qesharake ajo që thotë. Unë kam thënë vetëm se im ate kishte simpati për Kadarenë dhe Agollin se i konsideronte më me kurajë artistike. Kurse ai sikur paskam thene sa ka qenë ai kryetari i grupit armiqesor të liberalizmit qe ka influencuar edhe Todi Lubonjen. Po pse nuk e arrestuan atëhere? Të thuash këto që thotë Kadare është të tallesh me njerëzit që e kanë jetuar atë kohë”, u shpreh Lubonja.
Fatos Lubonja tha se në këto raste nuk dënohen torturuesit, por po kërkojë të dënojnë persona si ai, që kanë dhënë dëshmitë e tyre nën presione dhe tortura. Duke folur për Henri Çilin, Lubonja e cilësoi si “Sinonimi i njeriut të pamoralshëm që e krijoi ky tranzicion. I duhet Kadareja për të mbajtur Universitetin.”
Si lindi debati mes Lubonjës, Kadaresë dhe Çilit
Në librin e gazetarit Dashnor Kaloçi është botuar një dokument ku Fatos Lubonja ka dëshmuar në gjyqin e të atit, duke thënë se Todi Lubonja për bindjet e tij anti-sistem ndikohet nga Kadareja. Këtë dokument, Lubonja e ka quajtur të falsifikuar dhe të nxjerrë jashtë kontekstit. Pas këtyre pretendimeve, shtëpia botuese UET-Press i ka kërkuar Ministrisë së Brendshme që të hapen dosjet e personave të përmendur në libër, por ka marrë një përgjigje negative, pasi vetëm personat e prekur mund ta kërkojnë diçka të tillë.
Skënderbeu na bën sërish të ndihemi krenarë
Gol i artë ka qenë ai i Latifit në Zagreb pasi ka siguruar biletën ...Lexo më shumë
Në këtë moment, botuesi Henri Çili i ka dërguar një letër të hapur Ismail Kadaresë, ku i kërkon që të hapë dosjen e tij për të zbuluar të vërtetën. Kadare iu përgjigj po me një letër të hapur, duke thënë se kishte dy javë që e kishte kërkuar diçka të tillë, ndërsa akuzat e Lubonjës ndaj tij i quajti monstruoze dhe “çuditej se si Lubonjën nuk e vret ndërgjegjja”./Tiranapost.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn